CELEX: C2005/115/55
Language: fi
Date: 2005-05-14 00:00:00
Title: Asia T-108/05: Suzy Frederic-Leemansin 22.2.2005 Euroopan yhteisöjen talous- ja sosiaalikomiteaa vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/30
            
         Suzy Frederic-Leemansin 22.2.2005 Euroopan yhteisöjen talous- ja sosiaalikomiteaa vastaan nostama kanne
   (Asia T-108/05)
   (2005/C 115/55)
   Oikeudenkäyntikieli: ranska
   Suzy Frederic-Leemans, kotipaikka Lahas (Ranska), on nostanut 22.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen talous- ja sosiaalikomiteaa vastaan. Kantajan edustajina ovat asianajajat Georges Vandersanden, Laure Levi ja Aurore Finchelstein.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa kantajaa koskevan toukokuussa 2004 päivätyn eläkelaskelman sillä vaikutuksella, että sovelletaan korjauskerrointa, joka on kantajan asuinvaltion pääkaupunkia koskevan korjauskertoimen suuruinen, tai ainakin sovelletaan sellaista korjauskerrointa, joka asianmukaisella tavalla huomioi erot elinkustannuksissa sillä alueella, jolla kantajan kulujen oletetaan syntyvän, ja joka näin ollen on vastaavuusperiaatteen mukainen, ja
            
         
               2)
            
            
               velvoittaa Euroopan yhteisöjen talous- ja sosiaalikomitean korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Oikeudelliset perusteet ja perustelut ovat samanlaiset kuin ne, joihin vedotaan asiassa T–35/05, Elisabeth Agne-Dapper ynnä muut vastaan komissio.